Asta Kosala Kosali

Asta Kosala Kosali inggih punika pawikanan indik arsitektur tradisional Bali sané dumun kasurat ring lontar, mangkin sampun wénten makudang soroh buku madaging indik pawikanan punika. Asta Kosala Kosali madaging pawikanan indik ajahan dados undagi (arsiték), unggah ungguh sané patut kauningin miwah kapatuhin olih undagi, déwa panaungan undagi (Bhatara Wiswakarma), sikut-sikutan sané kaanggén miwah kadadosant panduan ring pakaryan arsitektur, téknik pamasangan lakaran wangunan, tata cara ngukur jimbar wangunan, soroh-soroh wangunan tradisional Bali, ajahan indik ubungan undagi sareng pakaryan miwah swadharman ipun majeng Hyang Widhi, soroh-soroh taru sané patut dados lakaran wangunan, upakara sané kaanggén ring ngupacarain wangunan, taler mantra-mantra sané patut kaanggén olin undagi.

 Pamedalan sanggah 
Manut konsep Asta Kosala Kosali, pamedalan sanggah utawi merajan (due kealuarga) ring paumahan adat Bali lumrahnyane magenah ring arah kangin utawi kaja kangin pakarangan pakarangan. Punika duaning sanggah punika kabaos genah sane suci tur mautama ring rumah tangga Bali, dadosnyane patut kagenahang ring wewidangan sane kabaos pinih suci tur adung.

 Pustaka 

Kategori:Budaya Bali